Qachu Quta

Qachu Qutax mä jisk'a qutawa. Aka qutax wali manqhiwa. Ukat akax Chuqiyapu jach'a suyu, suyu Camacho tuqinkiwa. Ukampirus aka qutax wali yanqhaniwa, kunalaykutix nayrapachanx mä markätaynawa. Uka urunakax Uma Taripäwiw aka uraqin utjatayna. Kunapachatix aka taripäwix utjkän ukapachax mä jaqichasïwiw apasiskatayna. Ukat jallux wali jalluntatapatxa, phunchäwinkir jaqinakax mäkiw uka jisk'a markat anqäxar mistxapxatayna. Ukham mistkasax jaqichasirimp wila masinakapampix qalaruw tukxapxatayna. 

Uka urut jichha urunakkamax qalar tukut jaqinakax utjaskakiwa. Ukham lurasitap laykuw uka chiqax taqi jaqin wali axsarataxa. Kunapachatix uka chiqanakax wali urpunïk ukapachax janiw jaqix quta thiyx makhipañapäkiti. Sapak uka quta thiya sarasp ukapachax mäkiw kunas thuqhuris jan ukax kuna janq'u jaqis uñsuri. Ukanak uñjasaxa, mä qawqha urunakat jaqix jiwxakiwa. Ukham lurasirïtap laykuw uka qutax yanqhanit uñt'ataxa.

Categoría:Quta